 Akizungumza na gazeti hili akiwa Dar es Salaam jana, Asukile mchezaji mwenye kasi na nguvu amedai Azam wapo makini na timu ngumu kutokana na ubora wa wachezaji wao.“Ligi ni ngumu na haitabiriki nani anashuka au nani anakuwa bingwa, kwani lolote linaweza kutokea, lakini naipa Azam nafasi kubwa kwani wana timu nzuri ambayo mkicheza nayo ukifanya kosa wanakufunga,” alisema Asukile.Prisons ipo nafasi ya tano katika msimamo wa Ligi Kuu Tanzania Bara, lakini Asukile alidai timu yao itahakikisha inaishusha Mtibwa FC kwenye nafasi ya tatu.Simba yenye pointi 57 inaongoza ligi kwa tofauti ya pointi saba zaidi ya Yanga na Azam FC, lakini tayari wamecheza michezo mitatu zaidi ya Yanga na Azam.